Diari Oficial de la Generalitat Valenciana


Sumari del DOGV 3179, del 09-02-1998 (1998/842)

ORDRE de 28 de gener de 1998, de la Conselleria de Presidència de la Generalitat Valenciana, per la qual es convoquen 24 beques per a la realització de pràctiques professionals de periodisme i audiovisuals.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3179

Data del DOGV
:   09-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/842


Data del document
:   28-01-1998

Organisme emissor
:   Conselleria de Presidència

Tipus de document
:   Ordre

Anàlisi jurídica

ORDRE de 28 de gener de 1998, de la Conselleria de Presidència de la Generalitat Valenciana, per la qual es convoquen 24 beques per a la realització de pràctiques professionals de periodisme i audiovisuals. [1998/842]
  
En el marc de la política dirigida a la millora i especialització dels professionals de la comunicació, la Presidència de la Generalitat Valenciana, a través de la Conselleria de Presidència, convoca la concessió de beques perquè els jóvens puguen accedir a la realització de pràctiques professionals.
  
L'anterior actuació està inclosa en els objectius i activitats del Programa 126.30, adscrit a la Secció 05, Presidència de la Generalitat Valenciana i, com que hi ha suficient consignació pressupostària en el Projecte de Pressupost de la Generalitat Valenciana per a l'exercici de 1998, la resolució de la convocatòria queda condicionada a l'aprovació d'aquest.
  
En virtut de les facultats que em confereix l'art. 1.b) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, modificat pel Decret 241/97, de 23 de setembre, també del Govern Valencià, d'acord amb l'art. 35 e) de la Llei 5/1983, de 30 de desembre, de Govern Valencià, i segons allò que s'ha establit en el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
1. Procedir a la convocatòria de 24 beques per a realitzar pràctiques professionals de periodisme i audiovisuals.
  
2. Aprovar les bases que s'adjunten, que han de regir la convocatòria.
  
3. L'import de les beques serà finançat a càrrec de la línia 401/000/98 del Programa 126.30 del Pressupost de la Generalitat Valenciana per a 1998, per una quantia màxima de vint milions cinc-centes vint mil pessetes (97.890.471 PTA).
  
4. Contra aquesta ordre, que posa fi a la via administrativa, podrà interposar-se, prèvia comunicació al conseller de Presidència, recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptats des de la seua publicació, d'acord amb allò que s'ha establit en l'article 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en els articles 57 i 58 de la Llei de la Jurisdicció Contenciosa Administrativa, sense perjudici que puga interposar-se qualsevol altre que s'estime procedent.
  
València, 28 de gener de 1998
  
El conseller de Presidència
  
JOSÉ JOAQUÍN RIPOLL SERRANO
  
Bases de la convocatòria per a la concessió de 24 beques per a la realització de pràctiques professionals de periodisme i audiovisuals.
  
1. Objecte
  
Les beques tenen per objecte la formació complementària i l'especialització de jóvens professionals de la comunicació periodística i audiovisual.
  
2. Nombre i destinació de les beques
  
Es convoquen 24 beques per a la realització de pràctiques de periodisme (classe PE) i audiovisuals (classe AU).
  
Mitjançant Resolució de la subdirectora del Gabinet del President i Oficina del Portaveu, i amb caràcter previ a la seua adjudicació, s'establirà el nombre de beques per cada classe així com la destinació d'aquestes.
  
3. Dotació, duració i pagament de les beques
  
La dotació de cada una de les beques és de noranta-cinc mil pessetes (95.000 PTA) brutes mensuals.
  
El període de gaudi de les beques serà de 12 mesos, i finalitzarà el 31 de desembre de 1998. No obstant això, el dit període podrà prorrogar-se a l'exercici de 1999, amb les següents condicions:
  
- El període de gaudi de les beques, inclòs el període de pròrroga, no podrà excedir de 12 mesos.
  
- El període de pròrroga finalitzarà amb la incorporació dels becaris corresponents a la convocatòria de 1999.
  
- Que hi haja consignació pressupostària en l'exercici de 1999.
  
L'import de les beques s'abonarà mensualment, previ certificat de la Subdirecció del Gabinet del President i l'Oficina del Portaveu.
  
4. Requisits
  
Els aspirants hauran de reunir els requisits següents, segons la classe de beca que sol·liciten:
  
Classe PE: llicenciatura en Ciències de la Informació, branca de Periodisme o llicenciatura en Periodisme.
  
Classe AU: llicenciatura en Ciències de la Informació, branca d'Imatge Visual i Auditiva o llicenciatura en Comunicació Audiovisual.
  
5. Formalització de les sol·licituds
  
El model de sol·licitud estarà a disposició de les persones interessades en els següents punts:
  
- Registre General de la Presidència de la Generalitat Valenciana. c/ Historiador Chabàs, 2 de València.
  
- Delegació Territorial del Consell de la Generalitat Valenciana a València. c/ Gregorio Gea, 27. 46431 València.
  
- Delegació Territorial del Consell de la Generalitat Valenciana a Castelló. c/ Major, 78. 12656 Castelló.
  
- Delegació Territorial del Consell de la Generalitat Valenciana a Alacant. Av. Dr. Gadea, 10. 03907 Alacant.
  
Les persones candidates hauran de presentar-la emplenada com cal al Registre situat en cada una de les adreces indicades o tramitar-la per qualsevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i aportar la següent documentació:
  
a) Títol de llicenciat.
  
b) Currículum.
  
c) Fotocòpia compulsada del DNI.
  
d) Expedient acadèmic.
  
e) Declaració jurada de no tenir relació laboral i de no gaudir de cap altra beca.
  
f) Declaració jurada de disponibilitat per a residir en qualsevol localitat de la Comunitat Valenciana.
  
g) Qualssevol altres documents que acrediten la possessió de títols, mèrits docents, investigadors o professionals que es desitgen al·legar.
  
Tots els documents s'acreditaran mitjançant compulsa, en el moment de la presentació de les sol·licituds.
  
6. Termini de presentació de les sol·licituds
  
El termini de presentació de sol·licituds serà de 15 dies hàbils, comptats a partir del dia següent al de la publicació d'aquesta convocatòria en el Diari Oficial de la Generalitat Valenciana.
  
7. Procés de selecció
  
Per a l'examen de les sol·licituds de beques es constituirà una comissió avaluadora presidida per la subdirectora del Gabinet del president i Oficina del Portaveu, de la que formaran part:
  
- La cap del Servei de Relacions Informatives.
  
- El Sr. Pedro García Gimeno, personal eventual de la Presidència de la Generalitat Valenciana.
  
- Actuarà com a secretari, sense ser membre de l'òrgan col·legiat, un tècnic de la Subdirecció del Gabinet del President i l'Oficina del Portaveu. El secretari no tindrà veu ni vot.
  
La comissió podrà estar assessorada pel personal tècnic o professional que considere necessari i que podrà assistir a les sessions amb veu però sense vot. També, podrà convocar els candidats que considere convenients per a comprovar, mitjançant entrevista, aquells extrems o mèrits adduïts que considere d'interés.
  
La selecció de les persones becàries estarà donada per la puntuació obtinguda per l'aplicació del següent barem:
  
a) Expedient acadèmic: un màxim de 6 punts en funció de la nota mitjana obtinguda en l'expedient acadèmic, d'acord amb la següent escala:
  
Nota mitjana 5: 1 punt
  
Nota mitjana 6: 2 punts
  
Nota mitjana 7: 3 punts
  
Nota mitjana 8: 4 punts
  
Nota mitjana 9: 5 punts
  
Nota mitjana 10: 6 punts
  
Les fraccions corresponents a les notes mitjanes s'arredoniran per excés, en el cas de ser aquestes superiors a 0,5.
  
b) Coneixements de valencià: un màxim de 3 punts en funció dels nivells de coneixement del valencià establits per la Junta Qualificadora de Coneixements de Valencià, convenientment acreditats pels certificats i títols que aquesta expedeix, d'acord amb la següent escala:
  
Nivell oral: 0,75 punts
  
Nivell elemental: 1,50 punts
  
Nivell mitjà: 2,25 punts
  
Nivell superior: 3 punts
  
c) Coneixements d'altres idiomes comunitaris: un màxim d,1 punt segons les següents especificacions:
  
1. Només tindran validesa els títols expedits per les escoles oficials d'idiomes radicades en territori espanyol.
  
II. Cada curs superat es puntuarà amb 0,10 punts amb el màxim total d'1 punt per al conjunt dels idiomes i cursos acreditats.
  
d) Entrevista: un màxim de 7 punts. En l'entrevista es valorarà l'experiència professional i coneixements de l'administració autonòmica.
  
Finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva prioritzada, en funció de la puntuació obtinguda, per a cobrir les vacants que puguen produir-se per renúncia o abandó.
  
8. Concessió
  
Les beques seran adjudicades per resolució del secretari general de la Conselleria de Presidència de la Generalitat, a la vista de la proposta de la comissió avaluadora, en el termini màxim de quatre mesos a partir de l'endemà de l'acabament de presentació de sol·licituds. La no-resolució adjudicant dins del termini establit anteriorment, produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana.
  
9. Obligacions i incidències
  
Les beques objecte de aquesta convocatòria són incompatibles amb el gaudi de qualsevol altra beca, ajuda o activitat laboral regular. La infracció d'aquesta regla deixarà sense efecte la beca adjudicada.
  
La condició de becari no genera cap relació laboral amb la Generalitat Valenciana, ni amb els mitjans de comunicació a què els becaris puguen anar destinats.
  
Les persones becàries hauran de presentar la documentació acreditativa del compliment de les seues obligacions fiscals i amb la Seguretat Social i, a més a més, la documentació acreditativa que tenen cobertura sanitària.
  
El secretari general de la Conselleria de Presidència resoldrà les incidències que es produïsquen durant el període de gaudi de les beques, i deixarà sense efecte aquestes, prèvia audiència de la persona interessada, en el cas que aquesta incomplisca sense causa justificada les condicions establides en aquesta convocatòria, o quan no realitze l'activitat que motivà la concessió o deixe de reunir els requisits exigits. Així mateix, el secretari general tindrà la facultat d'interpretar el contingut de les presents bases, d'acord amb allò que s'ha disposat en l'article 9 del Decret 108/1992, de 6 de juliol, del Govern Valencià, pel qual es regula la concessió de beques.
  
Finalitzat el període de gaudi de la beca i previ informe d'assistència, aprofitament i aptitud per part dels serveis corresponents, el titular de la Subdirecció del Gabinet del President i l'Oficina del Portaveu estendrà el pertinent certificat.
  
10. Consignació pressupostària